**SREDNJA ŠKOLA BEDEKOVČINA**

Ljudevita Gaja 1, Bedekovčina

Bedekovčina, 29. 3. 2024.

KLASA: 007-03/24-02/02

URBROJ: 2140-86-24-7

**Z AP I S N I K**

s 39. sjednice Školskog odbora održane dana, 28. 3. 2024. u 13:00

Prisutni: Daniela Usmiani, Daniel Borovčak, Gordana Janđel, Đurđica Rožić.

Opravdano nenazočni: Elvira Belošević, Mišel Mrkoci, Jasminka Krepelnik.

Osim članova Školskog odbora sjednici je prisustvovala ravnateljica škole Vera Hrvoj, te voditeljica računovodstva Ivana Spevec.

Zapisničarka: Karla Ded, tajnica.

Sjednicu otvara predsjednica Školskog odbora Daniela Usmiani, pozdravlja nazočne, utvrđuje kvorum i čita dnevni red s Poziva na sjednicu:

D N E V N I R E D:

**Prijedlog dnevnog reda:**

1. Verifikacija zapisnika s 38. elektronske sjednice Školskog odbora
2. Donošenje Odluke o izmjeni i dopuni Statuta Srednje škole Bedekovčina
3. Donošenje Odluke o prihvaćanju izvještaja o izvršenju financijskog plana za 2023. godinu za Srednju školu Bedekovčina i Učenički dom
4. Donošenje Odluke o izmjeni i dopuni Godišnjeg plana i programa – modernizacija plastenika i nabava opreme
5. Davanje suglasnosti na Odluku o provođenju redovnog godišnjeg otpisa knjižnične građe
6. Donošenje Odluke o davanju na korištenje slobodnih termina školske sportske dvorane korisnicima s kojima škola nema sklopljen ugovor

7. Razno

Dnevni red jednoglasno je usvojen.

Ad.1.) Zapisnik s 38. elektronske sjednice Školskog odbora jednoglasno je usvojen.

Ad.2.) Tajnica škole upoznaje članove Školskog odbora s izmjenama i dopunama Statuta Srednje škole Bedekovčina usklađenim s zadnjim izmjenama Zakona o odgoju i obrazovanju u osnovnoj i srednjoj školi. Na prijedlog Statutarne odluke, 26. ožujka 2024. dobili smo zaključak župana Krapinsko-zagorske županije o davanju prethodne suglasnosti o izmjeni i dopuni Statuta Srednje škole Bedekovčina.

**Zaključak**: Školski odbor jednoglasno donosi Odluku o izmjeni i dopuni Statuta Srednje škole Bedekovčina, koja se prilaže zapisniku i čini njegov sastavni dio.

Ad.3.) Voditeljica računovodstva, Ivana Spevec, upoznaje članove Školskog odbora s obrazloženjem izvještaja o izvršenju financijskog plana za 2023. godinu za Srednju školu Bedekovčina i Učenički dom.

**Zaključak**: Školski odbor jednoglasno donosi Odluku o prihvaćanju izvještaja o izvršenju financijskog plana za 2023. godinu za Srednju školu Bedekovčina i Učenički dom, koja se prilaže zapisniku i čini njegov sastavni dio.

Ad.4.) Ravnateljica škole, Vera Hrvoj, upoznaje članove kako smo krajem prošle kalendarske godine kroz projekt Uspostave RCK Marčan „Vinica“ izvršili kompletnu modernizaciju plastenika. Također, po projektu su nabavljeni sljedeći strojevi: rotodrljača, sijačica žitna, drobilica granja te električne škare. Ravnateljica predlaže da se navedeno stavi kao dopuna Godišnjeg plana i programa.

**Zaključak**: Školski odbor jednoglasno donosi Odluku o izmjeni i dopuni Godišnjeg plana i programa – modernizacija plastenika i nabava opreme, koja se prilaže zapisniku i čini njegov sastavni dio.

Ad.5.) Ravnateljica škole, Vera Hrvoj, upoznaje članove kako će se provesti redovni godišnji otpis knjižnične građe u razdoblju od 15.4.-19.4.2024. Za članove Povjerenstva imenovani su Maja Šimag, Suzana Đurkan i Krasnodor Mikša. Povjerenstvo će po obavljenom otpisu predati Školskom odboru Zapisnik o otpisu s popisom knjižnične građe predložene za otpis.

**Zaključak**: Školski odbor jednoglasno daje suglasnost na Odluku o provođenju redovnog godišnjeg otpisa knjižnične građe, koja se prilaže zapisniku i čini njegov sastavni dio.

Ad.6.) Ravnateljica škole, Vera Hrvoj, predlaže članovima Školskog odbora da se donese odluka o davanju na korištenje slobodnih termina školske sportske dvorane korisnicima s kojima škola nema sklopljen ugovor prema članku 15. stavku 3. Odluke o korištenju školskih sportskih dvorana te ostalih prostora i opreme kojima je osnivač Krapinsko-zagorska županija. Prema uputi Krapinsko-zagorske županije, Školski odbor je dužan donijeti odluku, te se ista dostavlja osnivaču na suglasnost.

**Zaključak**: Školski odbor donosi Odluku o davanju na korištenje slobodnih termina školske sportske dvorane korisnicima s kojima škola nema sklopljen ugovor, koja se prilaže zapisniku i čini njegov sastavni dio.

Ad.7.) Pod točkom pitanja i prijedlozi, ravnateljica škole, Vera Hrvoj, obavještava prisutne članove kako je još uvijek u tijeku financijska revizija za 2023. godinu, također i inspekcijski nadzor. U subotu 6.4.2024. Srednja škola Bedekovčina je domaćin za otkrivanje spomen ploče 31. inženjerske bojne brigade. Ravnateljica želi svim prisutnima sretan i blagoslovljen Uskrs.

Sjednica je zaključena 28. 3. 2024. u 14:00.

Zapisničarka: Predsjednica Školskog odbora:

Karla Ded, Daniela Usmiani, prof

bacc.admin.publ.